Tidligere på House of Cards...
Jeg har aldri kjent noen
som er mer ærlig, etisk og patriotisk enn Garrett Walker.
Du lurte meg, Frank.
La oss si at det presidenten beskylder meg for,
er sant.
Ville det være så ille?
Fiendene mine vil se meg død.
Dere be meg gi dem en bekreftelse.
Og til gjengjeld gir vi deg et sikkert tilfluktssted.
Dette er et engangstilbud, Mr. Feng.
Min klient påberoper seg retten til ikke å inkriminere seg selv.
Har du noen gang brukt disse bidragene til å skaffe deg politiske fordeler?
Min klient påberoper seg retten til ikke å inkriminere seg selv.
Får du ikke startet?
Hun må vekk.
Men du sa du ikke brydde deg om at hun...
Jeg behøver ikke forklare meg for deg.
Jeg vil ikke ha deg her. Ok?
Jeg elsker deg ikke slik du elsker meg.
Det jeg ikke synes er tappert,
er at Claire Underwood unngår denne debatten
og lar deg kjempe i hennes sted.
Faktisk så samarbeider jeg med henne nå.
Jeg trekker forslaget.
Etter det hun gjorde mot meg?
Kanskje Jackie Sharp har rett. Du er en jævla feiging.
Men han skrev ut piller til oss.
Har du snakket om det? Pillene?
Presidenten vår får psykologisk behandling
og velger å skjule dette for det amerikanske folk.
Jeg tror våre kolleger i Representantenes Hus
har nok til å vurdere riksrett.
Det du ber om, er nesten landsforræderi.
Bare nesten.
Det vil si politikk.
Vi har en president som ikke bare tok psykoaktive medikamenter,
en mann med fingeren på knappen
mens amerikanske skip er i konflikt med Kina,
men så ba advokatene sine i Det hvite hus om å instruere et...
Angivelig, sir. Ikke bevist.
...om å instruere et vitne,
som enten skyldtes medikamentene
eller, det som verre er, var et forsøk på å hindre loven.
Ville ikke du kalt begge mulighetene grunn til riksrett?
Det må Kongressen bestemme, ikke jeg.
Var du klar over at presidenten tok noen slags medikamenter?
Nei.
La du merke til at han oppførte seg bisart?
- Ustabilt, uforståelig? - Nei.
- Noen rar oppførsel? - Nei.
Ikke engang da han sparket stabssjefen sin midt i en handelskrig?
Han sparket meg ikke. Jeg sa opp.
Kan du si hvorfor?
Jeg sa opp fordi jeg følte
at jeg ikke lenger kunne tjene presidenten etter beste evne.
Og hva forandret seg? Hvordan kom du frem til det?
Jeg var prinsipielt uenig
med visse mennesker i Det hvite hus.
- Som hvem? Presidenten? - Nei.
Hvilke visse mennesker?
Ett menneske, faktisk. Visepresidenten, Frank Underwood.
Ville han bli kvitt deg?
Jeg kan ikke si hva visepresidenten ville eller ikke ville.
Prøvde han å skjule noe?
Var han redd du kunne avsløre noe?
Det må du spørre ham om.
Det som skjer i justiskomiteen, er en farse.
Republikanerne utnytter...
Unnskyld meg, visepresident, men det er ikke bare republikanerne.
Flere demokrater har stått frem
og sagt at de støtter riksrett.
Inkludert majoritetsinnpiskeren, Jackie Sharp.
Som er sjokkerende,
siden komiteen ikke har hørt alle vitnemålene,
ei heller har den utnevnte aktoren fullført etterforskningen sin.
Du forsvarer presidenten kraftig,
men det er rapporter om at dere er uvenner.
At dere ikke har snakket sammen på ukevis.
Det stemmer ikke.
Jeg har snakket med overordnet personale i Det hvite hus
som sier presidenten er redd for at du vil stille mot ham i 2016.
Og senest i dag meddelte Linda Vasquez at du...
Jeg forventer helt at presidenten vil stille i 2016,
og jeg håper han er sjenerøs nok til å invitere meg til å stille med ham.
Riksrett, domfellelse. La oss si at det skjer.
Det gjør det ikke. Han er helt uskyldig.
La oss si at det skjer. Du blir president.
Det er ikke en mulighet jeg vil overveie.
Men tanken må ha slått deg.
Og en kan argumentere for
at presidenten ikke ville vært i denne situasjonen
uten deg.
Det er din stabs forhold til Feng og Lanagin
som gjorde at Dunbars etterforskning vokste, som førte til reiselogger...
Riksrettshøringene kommer av politisk manøvrering...
Dine manøvreringer eller republikanernes?
Morley, jeg har alltid likt deg. Du stiller de vanskelige spørsmålene,
og du kan så visst tvile på dømmekraften min,
men ikke tvil på patriotismen min.
Jeg tjener dette landet og presidenten min, ikke meg selv.
- Han lyver så det renner. - Det vi gjør, funker.
Vi holder ryktekampanjen gående.
Vi fremstiller ham som maktgal, falsk.
- Få oppmerksomheten bort på ham. Ikke deg. - Hva er oppslutningen? 20 %?
Zogby måler deg på 24. Talen din utgjorde en forskjell.
Folkeopinionen er på vei i rett retning.
Vi må gjøre mer enn å vinkle dette.
Vi må knuse Frank, tilby dem hodet hans istedenfor mitt.
- Vi må bruke Raymond Tusk. - Hvordan?
På høringen hans. Når han havner foran komiteen.
Du blir allerede beskyldt for å ha instruert ett vitne.
- Hvis du prøver å instruere... - Ikke instruksjon. Sannheten.
Raymond innrømmer hvitvaskingen,
plasserer Frank sentralt, og sier at jeg ikke visste noe.
Og så belønner vi ærligheten hans.
Du mener benåding.
Jeg vil at du skal snakke med ham.
Og plassere meg i faresonen.
Du er ikke en del av denne administrasjonen lenger.
Ingen lov sier at du ikke kan besøke Raymond Tusk.
Og i gjengjeld må ikke oppsigelser vare evig, Linda.
Hvis jeg gjør dette, må du være en million mil unna.
Tricia og jeg reiser til Camp David.
Det er ikke en million mil unna, men det holder.
Jeg kan gå etter Linda. Grave i fortiden...
Å nøytralisere henne nøytraliserer ikke problemet.
Det er presidenten som er ute etter blod.
Så hva er trekket hans?
Han kan ikke be meg gå av. Han må tvinge meg ut.
Og for å gjøre det, hvis jeg var ham,
ville jeg gått tilbake til hånden som først matet meg.
- Raymond Tusk? - Nettopp.
Nei, han må dra inn seg selv for å dra inn deg.
Ikke hvis han blir benådet.
Det er det eneste bare en president kan tilby ham.
Tusk er en håndgranat. Benådes han...
Du har rett. Tusk er en håndgranat.
Og vi må trekke ut splinten og kaste ham på Walker
før Walker trekker ut splinten og kaster ham på oss.
Jeg vil treffe Raymond personlig.
La meg representere deg. Hvis noen får vite...
Jeg kjenner Raymond. Han svarer ikke andre enn meg.
- Når er høringen hans? - I overmorgen, 14.00.
Det gir oss 40 timer til å få det til på.
Ja vel.
Jeg tror det er min.
Seth, klokken er 04.00.
Når?
Jeg vil du skal bli med henne.
Jeg ordner det med Rockland nå.
Takk.
Meechum sier at flyet er klart om 30 minutter.
Bra.
Var det bare et panikkanfall, eller prøvde hun...
Jeg vet ikke.
Det var ille nok til at de ville holde på henne over natten.
Jeg ringer Det hvite hus' legekontor,
- spør om de har anbefalinger. - Greit.
- Vent. Telefonen min. - Den er i hånden din.
Jeg kommer tilbake en gang i kveld.
Riksrett er vår eneste sjanse.
Her er mandatene det fortsatt tevles om i kongressvalget.
Disse 13 mister vi uansett.
Men selv om vi vinner resten,
har vi bare fem mandaters flertall.
Vi redder enten partiet eller presidenten.
Alle som stemmer mot riksrett,
blir overfalt av angrepsreklamer fra nå til valgdagen.
Hvor mange har du allerede?
Vi trenger atten. Jeg har seks.
Så, tolv igjen.
Hør her, Donald, jeg vet det er mye å be om,
og du vil helst fokusere på politikk, ikke...
Jackie, du kan slutte. Jeg er med.
- Jaså? - Helt og fullt.
Jeg må si at jeg er litt overrasket.
Da du trillet de trallene inn i garderoben,
sa du: "Samarbeid med meg. Jeg er ikke Frank Underwood."
Så hjalp du med å få til stimuluspakken min,
akkurat som du lovte.
Og hva vil du denne gangen?
At du aldri blir Frank Underwood.
Du må innse at hvis vi lykkes, erstatter han Walker.
Jeg liker ikke Frank, men jeg hater å ha mindretall enda mer.
Vi kan ikke la republikanerne styre begge Kongresshusene.
Du har forandret deg siden jeg ble med i ledelsen.
Blir bare bedre på spillet.
En kan visst lære en gammel liberaler nye triks.
Det kan en visst.
Så, si hvem du fortsatt trenger.
Advokatene sier det er 50 % sjanse for at jeg overlever en rettssak.
Jeg er ikke så glad i den oddsen, men jeg er villig til å satse.
Hvis advokatene dine sier det er tilfeldig,
da betaler du dem for mye for å være for optimistiske.
Og hvordan kan jeg stole på Garrett?
Han vendte ryggen til 20 års vennskap.
Han kan si det samme om deg.
Ingen på denne planeten
vil se Frank Underwood i fengsel mer enn jeg vil.
Jeg vil bare ikke bli cellekameraten hans.
Det skjer ikke.
Du har bare gitt meg Garretts ord som garanti.
Han ber deg fortelle sannheten.
Gode ting skjer med dem som gjør det rette.
Og dere forventer at Frank bare skal legge seg flat?
Vi gir ham ikke engang sjansen. Vitnemålet ditt slår ham ut.
Unnskyld meg.
Ja? Takk. Vent litt.
Vær så god.
Puccini - Madama Butterfly Spesialforestilling
Omsorgspakke fra kona mi.
Hva var det du sa?
Jeg vil bare advare deg om at hun ikke er seg selv akkurat nå.
De måtte gi henne noen alvorlige doser.
- Med hva? - Litium, for det meste.
Det var enten det eller å legge henne inn i 30 dager.
Hun tok litt akkurat, så hun er kanskje litt...
Megan?
Ikke.
Moren din sa at de fant deg i innsjøen.
Bryr du deg?
Jeg bryr meg mye.
Nei, det gjør du ikke.
En utnytter ikke folk en bryr seg om.
"Hore."
"Tøs."
"Kjerring."
"Forræder."
Det er det de kaller meg.
I posten, på nettet.
Skulle ønske jeg aldri hadde ringt.
Skulle ønske jeg aldri hadde møtt deg.
Jeg føler meg så dum for at jeg trodde på det du sa.
Trodde at du brydde deg.
Jeg holdt på å bli bedre. Du gjorde dette mot meg.
Hver gang jeg tar en slik, tenker jeg på ham.
Og det neste ansiktet jeg tenker på? Det er ditt.
Jeg er lei meg for at du følte deg utnyttet.
Det ble du ikke.
Jeg bare...
Som sagt forandret det politiske landskapet seg,
og vi oppdaget...
Megan?
Hallo?
Jeg fikk SMS-en din.
Jeg vet at jeg ikke burde ta kontakt, men jeg tenkte...
Nei, det gjør ingenting. Jeg er glad for det. Hvordan har hun det?
Ille.
Jeg er overrasket over at de slapp henne ut av sykehuset.
Er det noe jeg kan gjøre?
Burde jeg ta kontakt med familien hennes eller reise dit selv?
Vi burde sikkert la henne være i fred.
Går det bra med deg?
Jeg har det greit. Hva med deg?
Jeg holder ut.
Jeg har snakket med advokatene i hele dag.
Det er vanskelig for ungene.
De er ydmyket og skremte, men vi klarer oss.
Jeg syntes talen du og Garrett holdt, var svært rørende.
Det virker som det hjalp litt.
Jeg ble inspirert av deg, faktisk,
da du innrømte aborten på TV.
Sannheten er en mektig sak.
Tricia, jeg vil si unnskyld.
Hvorfor?
Jeg føler meg delvis ansvarlig
for alt familien din gjennomgår.
Det var mitt forslag at dere skulle gå til ekteskapsrådgivning.
Hadde jeg visst det da, hadde jeg aldri sagt noe.
Claire, vær så snill. Rådgivningen var en gudegave.
Garrett og jeg trengte hjelp, og det har gjort alt bedre.
Jeg burde takke deg.
Og takk for at du sa fra om Megan.
Det var snilt av deg å reise dit.
Du er et godt menneske, Claire. Ha det bra.
Jeg antar det gjelder høringen min.
- Nådde Walker frem til deg først? - Så vidt.
Men av og til er så vidt nok.
Han har sikkert tilbudt deg benåding.
Alltid best å tilby noe konkurrenten ikke kan.
Men jeg kan det.
Sist gang jeg leste grunnloven,
kunne ikke visepresidenten tilby mer enn et smil og et blunk med øyet.
Jeg tror jeg har bevist at jeg ikke er en typisk visepresident.
Du har uansett tapt, Frank.
Jeg har en utvei. Det har ikke du.
Garrett overlever ikke riksretten.
Har jeg én evne du ikke kan nekte for, er det evnen min til å sanke stemmer.
I Huset. Ikke i Senatet.
Som grunnloven gjør meg til president av.
Og du så hva jeg fikk til med stønaden.
Hybris gjør deg stormannsgal, Frank.
La oss si at Walker klarer seg. Ja, du får benådingen din.
Men du har bundet deg
til en mann som ikke har noe politisk verdi.
Og hvis han blir dømt, havner vi alle i fengsel.
Ingen blir benådet.
Jeg tar sjansen.
Raymond, tenk som en forretningsmann.
Har du ikke skapt en formue ved å minimere risikoer?
Var det ikke derfor du jukset med Kongressen alle disse årene,
hvorfor du førte Garrett til Det ovale kontor, og hvorfor du beholdt meg som innpisker?
Walker er en høyrisikoobligasjon som raskt synker i verdi,
mens jeg kan få slutt på konflikten med Kina og holde deg med overskudd.
Du kan ikke love meg et bedre forhold til Kina.
Jeg ødela det. Jeg kan reparere det.
La oss samarbeide, slik vi alltid hadde planlagt.
Når de setter deg i den boksen som så vidt er større enn en likkiste,
husk hvor vakker musikken var i kveld.
Det lindrer deg kanskje en smule.
Puccini er deprimerende.
Jeg foretrekker noe mye mer optimistisk.
De gjør ingenting med Brown. Rettsdatoen er satt.
De kan redusere anklagene.
Dallas gir ikke etter.
Hvis jeg fortsetter å presse, begynner jeg å se mistenkelig ut.
Men jeg kan passe på at det ikke reises tiltale mot deg.
- Og jeg slutter å jobbe for deg. - Ikke akkurat.
Jeg fortalte statsadvokaten at vi ville ha deg om bord.
Avdelingen for cyberterrorisme.
- Du får rent rulleblad, som... - Ikke faen.
De gir ikke slipp på saken din
uten at vi gir dem god grunn.
Det går ikke...
Jeg har kjempet mot FBI halve livet.
Jeg får bare overbevist dem slik.
Ta imot muligheten, Gavin, før de ombestemmer seg.
Jeg vil ha et møte med Douglas Stamper.
Nei. Avtalen var at jeg skulle finne en utvei...
Avtalen var at du skulle hjelpe Brown og gi meg friheten min.
Du har ikke gjort en dritt for Brown,
og du vil fortsatt kontrollere meg.
Jeg får treffe Stamper, ellers blir det ingen avtale.
Raymond sa nei.
Han sa verken ja eller nei. Jeg fortsetter å legge press.
- Så han kan fortsatt navngi deg. - Ja. Alt er mulig.
- Du må stoppe ham. - Jeg prøver.
Det er ikke godt nok, Francis.
Jeg kan ikke holde en pistol mot tinningen hans under høringen.
- Det høres ut som en unnskyldning. - Det er fakta.
Du lovte meg at jeg ikke måtte forberede meg på det verste.
Og jeg akter å holde det løftet.
Jeg vil være sikker. Jeg vil at vi begge skal være sikre.
Den eneste sikre måten er hvis Walker stopper ham selv.
Så få det til å skje.
Jeg kan ikke tvinge en mann som tror jeg er fienden
til å plutselig kalle meg en venn.
Jeg har gjort det jeg måtte.
Nå må du gjøre det du må.
Forfør ham. Gi ham hjertet ditt.
Skjær det ut og legg det i hendene hans.
"Kjære president,
"jeg skriver til deg på en Underwood- skrivemaskin faren min ga meg
"da jeg dro for å begynne på Sentinel.
"Ordene faren min sa til meg da han ga den til meg,
"har gitt enda mer gjenlyd enn denne 70 år gamle maskinen.
"'Denne Underwooden bygde et imperium', sa han.
"'Nå må du gå og bygge et selv. '
"De ordene har vært en stor del av motivasjonen i livet mitt.
"Jeg har bare skrevet ett brev før med disse tastene.
"Den sviktet meg ikke da.
"Jeg håper den ikke svikter meg nå.
"Du sa jeg ville svekke deg.
"Sannheten er at jeg ikke vil det.
"Du sa jeg ønsket å stille mot deg i 2016.
"Sannheten er at jeg ikke vil det.
"Du sa at jeg ønsket å bli president selv.
"Sannheten er
"at jeg gjør det.
"Hvilken politiker har ikke drømt om hvordan det ville vært
"å avlegge eden for det høyeste embetet i landet?
"Jeg har stirret på pulten din på Det ovale kontor og ønsket det.
"Makten, prestisjen.
"De tingene har stor trekkraft for noen som meg,
"som kom fra en småby i Sør-Carolina uten et øre.
"Men siden du tiltrådte embetet,
"har mitt eneste mål vært å kjempe for deg og ved din side,
"enten det er i Kongressen,
"eller som nå, i kampen mot riksrett.
"Kanskje en dag får jeg sjansen til å tjene som president,
"men ikke mens du er nasjonens leder.
"Og hos deg, sir, ser jeg en modig mann.
"En rettferdig mann.
"En president jeg følger hvor som helst,
"uansett hvor sterkt vinden blåser mot oss.
"Jeg vil fortelle deg noe jeg aldri har fortalt noen.
"Da jeg var 13, overrasket jeg faren min på låven.
"Han hadde en hagle i munnen.
"Han vinket meg bort. 'Kom hit, Francis', sa han.
""Trekk av for meg.'
"Fordi han ikke hadde mot nok til å gjøre det selv.
"Jeg sa: 'Nei, pappa', og gikk,
"fordi jeg visste han aldri ville ha mot nok.
"De neste syv årene var et rent helvete for faren min,
"men et enda større helvete for meg og moren min.
"Han gjorde det elendig for oss alle. Alkohol, fortvilelse, vold.
"Det eneste jeg angrer på i livet, er at jeg ikke trakk av.
"Han ville hatt det bedre i graven,
"og vi ville hatt det bedre uten ham.
"Jeg skal ikke plassere deg i samme situasjon som faren min plasserte meg.
"Vedlagt finner du, på et eget ark,
"en tilståelse for lovbruddene du er anklaget for.
Jeg er den eneste skyldige embetsmannen. - Francis J. Underwood
"Ordene er falske, men underskriften min gjør dem sanne.
"Bruk dem om du må.
"Hvis du virkelig tror at jeg bare har tjent meg selv,
"da har jeg for alltid mistet tilliten din.
"Alt jeg kan gjøre nå, er å gi deg min frihet for å redde din.
"Jeg sa jeg ville ta på meg skylden for deg,
"og nå gir jeg deg evnen til å få det til å skje.
"Jeg trekker selv av.
"Vi må alle ofre for å oppnå drømmene våre,
"men av og til må vi ofre oss for det godes skyld.
"Det er meg en ære å gjøre det offeret nå.
"Din lojale venn, fortsatt i hjertet mitt, om ikke i ditt, Francis."
Grunnloven legger frem grunnprinsippene...
Sir? Presidenten er på røret.
- President. - Jeg fikk brevet ditt.
Jeg fikk Tricia til å lese det også.
Jeg slites, Frank.
Halvparten av meg vil tro at du er ærlig.
Den andre halvparten stoler ikke på et ord.
Mener Tricia det samme?
Hun tror på Claire, som gjør henne tilbøyelig til å tro på deg.
Jeg mente hver en stavelse.
Jeg ville at du skulle vite uten tvil
at jeg er villig til å gjøre alt jeg må.
Så hvorfor blir jeg ikke kvitt tvilen?
Fordi jeg er en løgner, sir.
Fordi jeg mangler skrupler, og noen ville også si medfølelse.
Men det er bare bildet jeg viser verden,
fordi det vekker frykt og respekt. Men det er ikke den jeg er.
Jeg håpte at brevet mitt ville bevise det for deg.
Selv om du er ærlig, hjelper det ikke noe særlig.
Jeg overlever ikke riksretten fordi jeg kom overens med visepresidenten min.
Nei, jeg er enig i at du trenger mer enn mine gode hensikter.
Bevis.
Det er det jeg vil se, Frank.
Og ikke bare at du faller på sverdet ditt. Vis meg resultater.
Og så skal jeg overveie på nytt om du fortjener tilliten min.
- Du snakker om stemmer. - Ja.
Å sanke stemmer var styrken din. Det er den siden jeg vil se av deg.
Jeg har allerede begynt.
Jaså? Har du et antall?
Et anslag. Vinden forandrer seg stadig.
Overlever vi i Huset eller ikke?
Kanskje, men Jackie Sharp gjør det svært vanskelig.
Gi meg antallet.
Over halvparten av de 18 hun trenger,
og derfor vil jeg begynne å fokusere på Senatet.
- Synes du ikke det er forhastet? - Vi burde være forberedt.
Nøkkelslaget er å passe på at du unngår å bli dømt.
Fortsett å sanke stemmer, fortsett å skaffe informasjon til meg,
så svarer jeg når du ringer.
Men ikke se på det som et tegn på forsoning, Frank.
Jeg skal slite for føden, sir. Jeg forventer ikke å få den gratis.
Vi snakker sammen igjen i morgen.
Takk, president.
Du sa at du ville ha muligheter.
Frank ga ikke meg muligheter. Han rævkjørte meg.
Du rævkjørte ham først da du tok Tusks parti.
Men hvem bryr seg om hver eneste omgang?
Det er sluttresultatet som betyr noe.
Jeg slet på dette kontoret i åtte år.
- Jeg blir ikke kvitt det. - Skal du hjelpe oss?
- Jeg må vite hva jeg vinner. - Du blir tatt vare på.
Spesifikt.
Vi får se hva som er rettferdig når alt er unnagjort.
Du vil jeg skal hoppe utfor stupet
og håpe på en myk landing?
Ingen går etter deg nå.
Ingen utenom oss. Vi er det mykeste du får.
En jobb i Det hvite hus?
Jeg lover ingenting.
Annet enn noe i samsvar med lojaliteten og erfaringen din.
Jeg kan bare gå min vei. Begynne på et nytt liv.
Nei, det kan du ikke. Det vet du.
Du svinner hen noe annet sted enn her.
Det har aldri handlet om pengene, uansett hva du sier.
Da jeg sluttet, tryglet Frank meg om å bli.
"Makt eller penger", sa han. Ikke reduser meg til en skatteklasse.
Han hadde rett. Og jeg tviler på at han tryglet.
Halvparten var rett. Makt er bedre enn penger så lenge det varer.
Men det varer aldri lenge.
Hva er svaret ditt?
Du har blitt kaldere siden du tok over denne jobben.
Det gjør det lettere.
På utsiden.
Og innsiden.
Jeg savner deg, Jackie.
Si om du skal samarbeide.
Hvordan trives broren din med å jobbe for kongressmedlemmet?
Unnskyld meg litt.
President.
Jeg vil du skal ringe Tusk. Si at avtalen ikke gjelder lenger.
- Hva? - Du hadde rett.
- Jeg vil ikke ta sjansen. - Men jeg har alt snakket med ham.
Så snakk med ham igjen. Si at han ikke blir benådet.
Jeg var skeptisk mot denne strategien først,
men nå som vi har begynt med dette, burde vi holde oss til den.
Linda, vil du fortsatt ha tilbake jobben din?
Selvsagt.
Da må du ringe ham.
Jeg vil heller se hva som skjer i Huset
før jeg blir innblandet.
Men hvis du kraftig støtter presidenten,
overbeviser det kanskje komiteen...
For å være ærlig er jeg ikke så innstilt
på å gjøre Walker noen tjenester.
Michael, jeg vet at han trakk nominasjonen din.
Han kjempet ikke for meg det spor.
Han var nyvalgt. Han hadde ikke sjansen...
Feil. Han hadde et klart mandat.
Han var i god posisjon til å forsvare meg.
Du har rett.
Hadde jeg vært president, ville jeg ikke gitt meg så lett.
Jeg ville stått ved din side etter at artikkelen ble kjent.
Faktisk, hvis du hadde vært utenriksminister istedenfor Durant,
tror jeg ikke vi hadde slitt med Kina.
Men jeg ville ikke nominert deg
til utenriksminister til å begynne med.
Jeg ville nominert deg til finansminister.
Fordi økonomikunnskapen din
er enda bedre enn utenrikskunnskapen din.
Hvis jeg var president, ville du vært finansminister.
Hvis du var president.
Det stemmer.
Du kan ikke gjøre dette.
Hva har hendt?
Var det Frank?
Linda, hør på meg...
Jeg skjønner. Takk.
Avtalen gjelder ikke lenger.
Sa hun hvorfor?
Nei. Bare at han ombestemte seg.
Men det må være Frank.
Da må vi tilbake til originalplanen.
Det stemmer. Du nekter å svare, akkurat som før.
Dette er politisk teater. Etter dette...
- Herregud. - Hva er det?
Remy Danton melder seg frivillig til å vitne for Dunbar, akkurat nå.
Meldte han seg frivillig? Han ble ikke innstevnet?
Ser sånn ut.
Han vil ofre meg.
Da kan han selv bli siktet.
Hvis han ikke har beskyttelse.
Hvor er Danton?
Jeg ringer assistenten hans.
Ordnet du eller ordnet du ikke at utenlandske penger
ble ledet inn i politiske aksjonskomiteer?
Etter råd fra advokaten min
forbeholder jeg meg retten til å påberope meg femte konstitusjonstillegg.
Xander Feng påstår at du ikke bare ordnet det,
men at du var ansvarlig for det.
Hvordan svarer du til det vitnemålet?
Etter råd fra advokaten min forbeholder jeg meg retten til...
Du kan forbeholde deg retten din hele dagen lang, Mr. Tusk.
Men når du står foran en storjury,
som jeg er sikker på at Justisdepartementet har til hensikt,
blir stillheten din undergang.
Har kongressmedlemmet et spørsmål?
Du kan gjemme deg for oss så mye du vil, sir.
Du kan ikke gjemme deg for en jury av dine likemenn.
Ordstyrer...
Det var alt. Jeg er ferdig.
Jeg gir avkall på resten av tiden min.
Ordstyrer anerkjenner kongressmedlemmet fra Tennessee.
Du har 12 minutter.
Mr. Tusk, landet vårt er for tiden innviklet i handelskrig med Kina.
Det har ødelagt økonomien vår.
Det har plassert flåten vår i faresonen. Presidenten som plasserte oss der har...
Han visste det.
- Unnskyld meg? - Klienten min påberoper seg...
Han visste det. Er det ikke det dere lurer på?
Stille, takk.
Hva visste han?
Det var en fremgangsmåte
som ble brukt til å skaffe mange bidrag de siste ti årene.
Lovligheten til denne fremgangsmåten er noe
jeg fortsatt tror falt innenfor lovens grenser.
Men når det gjelder fremgangsmåten selv, har Mr. Feng rett.
Jeg arrangerte det. Jeg ordnet det. Og presidenten visste om det.
Danton trakk seg nettopp.
Drit i Danton. Vi har Tusk.
Få justisministeren på telefonen.
Det blir ikke nødvendig, Mr. Tusk. Bli med oss, er du snill.
Så synd.
Håndjern stod også på kistelisten min.
Denne veien, sir. Du har retten til å være stille.
Alt du sier, kan og vil bli brukt mot deg.
Vi vil ha kausjon. For samarbeidet hans under høringen.
Jeg kan snakke om kausjon hvis du snakker om påberopelse.
Svaret på vitnemålet har vært rask og høylytt.
PROTEST I WASHINGTON PRESIDENT WALKER TAUS
Demonstranter har samlet seg foran Det hvite hus
siden i går, og krever at president Walker går av.
Og en underskriftskampanje på nett har allerede sanket
over 200 000 underskrifter det siste døgnet.
Listen over lovgivere som offentlig fordømmer presidenten,
har vokst for begge partier.
Og i ettermiddag
fordømte også den kinesiske ambassadøren Walker-administrasjonen,
og sier at Kina nekter å forhandle med en president
som inngikk avtaler med korrupte forretningsmenn bak Beijings rygg.
Dette samtidig som krigsskip fra begge land...
Imens er presidenten og førstedamen
fortsatt i skjul ved Camp David, og har ikke gitt offentlig svar
på de nyeste utviklingene i Washington.
Jeg er her med Ayla Sayyad fra Wall Street Telegraph.
Ayla, jeg må begynne med å si at kildene fra Kongressen sier
at justiskomiteen kanskje vil omgå all debatt.
Ingen på komiteen har sagt det offisielt.
Men tror du disse ryktene ville gått
hvis det ikke ble sterkt foretrukket
å anbefale riksrett til Huset?
Jeg tror det er trygt å anta at det finnes sterk støtte.
Alle meningsmålinger jeg har sett,
viser at et stort flertall av befolkningen ønsker fremgang.
Jeg tror ikke politikerne vil ignorere det.
Jeg har snakket med flere av kollegene mine allerede.
Det er støtte på min side.
- Hvor mange har du? - Fem så langt, inkludert meg.
Da havner vi på 60. Vi trenger fortsatt syv til.
Du har sett meningsmålingene over natten.
Han har sunket til ensifrede tall.
Er du villig til å uttale deg offentlig med oss?
Jeg tror landet trenger
litt topartioverenskomst akkurat nå, er dere ikke enige?
Tror du at de bløffer?
At det er et slags stunt for å overtale de ubestemte i Senatet?
Michael Kern er bitter og sneversynt, sir,
men han går ikke ut offentlig med Mendoza
hvis de ikke har nok støtte.
Jeg antar at vi er dårligere stilt i Huset enn før.
Faktisk hadde jeg en svært produktiv samtale med Jackie Sharp.
Hun gikk med på å avslutte angrepet
hvis vi støtter henne som majoritetsleder etter kongressvalget.
Men da Raymond vitnet, ringte hun og sa at avtalen ikke lenger gjaldt.
- Raymond har virkelig slått oss tilbake. - Jeg skjønner ikke hvorfor han løy.
Det er hevn.
- For hva da? Energikrisen? - Nei.
Tilbød du ham noe?
Raymonds vitnemål skader oss, men kan ikke drepe oss.
Det er umulig å bevise en løgn.
Riksretten er uunngåelig.
Folkeopinionen er motstanderen nå. Fakta har ikke noe å si.
Du burde ringe Kern. Det personlige anstrøket.
Hvis han kommer tilbake til oss, kan resten av demokratene få kalde føtter.
Kina hjelper ikke.
President Qian ringer ikke tilbake. Beijing forventer sikkert død.
De utnytter bare situasjonen for innflytelsens skyld.
Vi tenker ikke på Kina akkurat nå.
Ett slag av gangen, sir.
Kanskje jeg er ferdig, Frank.
Kanskje jeg må begynne å godta at vi ikke kommer oss ut av dette.
President, jeg vet du er sliten. Jeg vet det har vært et rent helvete for deg.
Og ja, riksrett ville vært et fryktelig tilbakeslag.
Og vi må kjempe med nebb og klør i Senatet.
Og ja, vi må trygle og inngå kompromiss
for å vinne tilbake vår politiske verdi.
Men vi klarer det, sir.
Uansett hvor mange arr vi har til slutt.
Det er ikke oss, Frank. Det er Tricia. Det er barna mine.
Jeg ligger våken om natta og tenker på hvor knust de vil bli
hvis de ser faren deres bli dratt vekk.
Sir, det skal ikke skje, for jeg lar det ikke skje.
Hvis vi står overfor det verste,
skal jeg passe på at du aldri havner i fengsel.
Det lover jeg.
Han befinner seg i mørket nå, og jeg er det eneste lysskjæret.
Nå må vi forsiktig føre ham mot klippene.
President, du har også fortsatt brevet mitt.
Det er ikke for sent, hvis du vil benytte deg av det.
Nei, du er mer nyttig for meg i Kongressen enn i håndjern.
Jeg ringer Kern.
- God natt, sir. - God natt.
Hvor mye fortalte Green deg?
Nok til at jeg kom.
Han nevnte sikkert ikke Rachel Posner?
Ikke vær redd. Han vet ingenting. Jeg gjør det.
Du har henne i en leilighet i Joppa.
Jeg har sporet deg.
Jeg har tekstmeldingene fra før du ødela telefonen din.
Men det er mer enn nok.
Det er sikkert mange som vil vite hva hun vet.
Nå må du høre nøye etter.
Uansett hva du tror du har, uansett hva du akter å gjøre med det,
reagerer jeg ikke på å bli utpresset på samme måte som Green.
Det Green har lovt deg, kan forsvinne på et øyeblikk.
Og det er derfor du er her. Pass på at det ikke gjør det.
Du vil at jeg skal beskytte deg.
Jeg stoler ikke på Green eller noen andre hos FBI.
Hvem andre vet om dette?
Ingen.
Hvorfor skulle jeg stole på deg?
Fordi begge to har for mye å tape.
Kle på deg.
Hva gjør du her?
Ta på deg klær.
Hvorfor?
Nå. Kom igjen.
Har noen tatt kontakt med deg?
- Hvor skal vi? - Svar meg.
Nei. Ingen.
Det er noen som vet om oss.
Som vet hvor du er og når vi har møttes.
Skal du skade meg?
Ingenting skjer med deg hvis du forteller sannheten.
Jeg gjør det. Ingen har tatt kontakt.
Slutt å lyve, Rachel.
Jeg gjør hva enn du vil. Ikke skad meg.
Det jeg vil ha,
er svar på spørsmålene, så jeg kan hjelpe deg.
Alt du noensinne har gjort, er å kødde til livet mitt.
Du køddet til menighetsarbeidet og forholdet med Lisa.
Selv om jeg gjorde som du ville.
Og de syke jævla besøkene dine,
og å lese for deg som et jævla barn.
Hva feiler det deg?
Hvorfor kan du ikke la meg være i fred?
Hvorfor må du være så jævla...
Slutt!
Rachel? Ikke vær dum.
Rachel?
Alt kommer til å gå bra.
Alt jeg har prøvd å gjøre, er å beskytte deg.
Det er det jeg prøver å gjøre nå.
Du må tro meg.
Jeg måtte ikke det. Ville vært lettere om jeg ikke hadde gjort det.
Men jeg gjorde det.
Jeg gjorde det fordi jeg...
Hva gjør du?
I går fullførte vi høringene om å kreve riksrett
for USAs president.
Ordstyrer vil nå høre begjæringer fra komiteen.
Ordstyrer.
Ordstyrer anerkjenner kongressmedlemmet fra Alabama.
Jeg foreslår at vi stemmer over anbefalingen vår,
så debatten om dette viktige emnet
kan åpnes for Huset, for alle de 435 medlemmene.
Er det noen innvendinger mot å omgå debatt i denne komiteen?
Vi skal nå stemme over anbefalingen
om riksrettsavstemning i Huset.
De som er for, sier: "Ja".
Ja.
De som er imot?
Nei.
Flertall for "ja".
Komiteen anbefaler offisielt
at riksrettsdiskusjonen føres videre til Huset.
Han er her.
Presidenten vil du skal komme til Camp David.
Visepresidenten ankommer nå Camp David.
SISTE NYTT
Vi forventer at president Walker skal uttale seg innen en time,
og offisielt kunngjøre at han går av som president.
Hvordan går det?
Bra.
President.
Det er kaffe på kjøkkenet. Vil dere ha litt?
- Jeg klarer meg. - Nei, takk.
Du skal til å bli
den mektigste mannen i den frie verden.
Du trenger ikke å gjøre dette, sir.
Jeg snakket med Kern i går. Han gir seg ikke.
- Da slår vi ham ut. - Nei, Frank.
Jeg har 8 % oppslutning.
Selv om jeg unngår domfellelse, har jeg ikke mandat til å lede.
Så jeg burde trekke meg med litt verdighet
så nasjonen kan begynne å leges.
Jeg kan aldri fylle skoene dine, sir.
Du har ikke annet valg nå.
Brevet ditt.
Skal vi gå og presentere
USAs 46. president?
Med umiddelbar virkning
går jeg av som USAs president.
Tricia og jeg mener at dette er beste handlemåte,
ikke bare for oss og barna våre, men for hele nasjonen.
Det er en trist dag for oss. Det kan jeg ikke nekte for.
Men jeg finner trøst i dette.
Frank Underwood vil bringe dyd, erfaring og mot
til Det ovale kontor.
Det har vært en velsignelse å ha ham som visepresident.
Men det er en enda større velsignelse å kalle ham min venn.
Det har vært
mitt livs største ære å tjene dette landet som president.
Jeg takker familien min, staben min og alle som har støttet meg.
Til tross for de siste månedene
har tilliten min til denne nasjonen aldri vært sterkere.
Gud velsigne dere alle.
Og Gud velsigne USA.
Takk, president, for de ordene.
Lykke til, sir.
Sir, vennligst løft din høyre hånd og gjenta etter meg.
- "Jeg, Francis J. Underwood..." - "Jeg, Francis J. Underwood..."
- "...forsikrer på ære og samvittighet..." - "...forsikrer på ære og samvittighet..."
President.
Statsråd.
Resten av regjeringen venter på deg i Det hvite hus.
Vi vil oppdatere deg om nasjonens sikkerhet med det samme.
Jeg er klar over detaljene.
Kan du få Beijing på telefonen?
Qian har ikke ringt presidenten tilbake på to dager.
Vi har en ny president nå.
Vennligst få ham på telefonen.
For to timer siden ga president Underwood,
som sin første handling som øverstbefalende,
ordre til den syvende flåten om å forlate japansk farvann.
Dette var et resultat av en produktiv samtale med president Qian,
som ga lignende ordre til kinesiske marinefartøy i samme region.
Han arbeider raskt.
Mener du med kineserne eller med Walker?
- Mr. Feng? - Hva er det?
Justisdepartementet. Du må bli med oss.
- Hvor? - Du skal tilbake til Kina.
Jeg har politisk asyl.
Nei, det har du ikke. Asylet ditt er tilbakekalt.
Jeg har det skriftlig. "Uforbeholdent og permanent."
Sir, hør på meg, asylet ditt er tilbakekalt.
Så samle sakene dine og bli med oss.
Å trekke tilbake asylet hans vil få konsekvenser.
Men er vi sikre på lovens side?
Juridisk, ja.
Det innledende papirarbeidet hans er ikke behandlet,
og vi kan påstå at han er en trussel mot våre nasjonale interesser.
Men det svekker integriteten til Utenriksdepartementet.
Hva er viktigst, Cathy? Integritet eller fred?
Du vet at de vil henrette ham.
Kineserne har rett om én ting.
Av og til må du ofre én for flertallet.
Vi reiser tilbake til Washington.
Greit. Vennligst gi beskjed. Tusen takk.
- Noe nytt? - Ikke ennå.
Se om du finner noen fra AA-møtene hans.
Jeg snakket med ordstyreren.
Han sier at han ikke har sett Doug på flere uker.
Jeg sjekket alle sykehusene, husverten hans...
Sir, alle er her.
Greit, når alt dette er over,
skal du samarbeide med Nancy om å finne Doug.
Jeg har allerede sagt fra til D.C.-politiet. De etterlyste bilen hans.
Vi finner ham, sir.
- Claire? - Rett utenfor.
Kom igjen, Nancy.
Unnskyld meg.
Mine damer og herrer, presidenten og førstedamen.
President.
Sir.
Francis,
jeg vet du ikke har bursdag før om et par uker,
men jeg har noe til deg.
- Hva er det? - Åpne den.
Jeg fikk noen til å lage en ny en.
- Jeg elsker deg. - Jeg elsker deg også.
Bare gå, du.
Kom igjen. Vi gjorde oss fortjent til dette sammen.
Ta et par øyeblikk alene først.
Jeg er her ute.